Կռիվն ունի իր տրամաբանությունը, իր կանոնները, որոնք խախտելն արդեն մեր ցանկությամբ ու որոշմամբ չէ: Օրինակ, եթե նպատակի հնարավոր չի լինում հասնել պայմանական 1 միավոր ուժի կիրառմամբ, ապա պարտության սպառնալիքի տակ, պետք է կիրառես 2 միավոր, 3 միավոր եւ այսպես շարունակ: Եթե հակառակ կողմի դիմադրությունը չի հաջողվում հաղթահարել արագ եւ քիչ զոհերով, ապա դու կամ պարտվում ես, կամ ստիպված ես կիրառել շատ ավելի ուժ, քան ի սկզբանե պատկերացրել ես: Ի վերջո հաղթելու համար անհրաժեշտ ուժի եւ զոհերի քանակը կարող է սկզբնական նպատակի ենթադրելիք օգուտներից ավելի թանկ գին ունենալ: